b'\n_START_ARTICLE_\nBurlapas\n_START_PARAGRAPH_\nBurlapas (angl. Hessian, burlap)\xc2\xa0\xe2\x80\x93 \xc5\xa1iurk\xc5\xa1tus drobinio pynimo audinys i\xc5\xa1 suktini\xc5\xb3 d\xc5\xbeiuto ar sizalio, ar j\xc5\xb3 mi\xc5\xa1inio su kitais augaliniais pluo\xc5\xa1tais verpal\xc5\xb3. Naudojamas mai\xc5\xa1ams, krep\xc5\xa1eliams, rankin\xc4\x97ms, portfeliams, lagaminams, pakuot\xc4\x97ms, kilim\xc5\xb3 pagrindui. Ant burlapo tapydavo paveikslus._NEWLINE_Pavadinimas angl. burlap b\xc5\xabdingas JAV vartosenai. Angli\xc5\xa1ko \xc5\xbeod\xc5\xbeio burlap kilm\xc4\x97 yra ne\xc5\xbeinoma. Ta\xc4\x8diau jis gal\xc4\x97jo kilti i\xc5\xa1 Indijos miesto Burlapo pavadinimo._NEWLINE__NEWLINE_Pavadinimas angl. Hessian atsirado d\xc4\x97l to, kad i\xc5\xa1 \xc5\xa1io audeklo prad\xc5\xbeioje siuvo Heseno hercogyst\xc4\x97s kareivi\xc5\xb3 uniformas.\n_START_SECTION_\nIstorija\n_START_PARAGRAPH_\nXIX a. prad\xc5\xbeioje burlap\xc4\x85 importavo i\xc5\xa1 Indijos.\n_START_SECTION_\nPanaudojimas\n_START_PARAGRAPH_\nBurlap\xc4\x85 tradici\xc5\xa1kai naudodavo kaip linoleumo grind\xc5\xb3 dang\xc5\xb3, patiesal\xc5\xb3 ir kilim\xc5\xb3 pagrind\xc4\x85._NEWLINE_I\xc5\xa1 burlapo da\xc5\xbenai si\xc5\xabdavo mai\xc5\xa1us, kuriuose j\xc5\xabromis gabendavo tokius krovinius kaip kavos pupel\xc4\x97s ir pan. \xc5\xa0is audinys lengvai praleid\xc5\xbeia dr\xc4\x97gm\xc4\x99, tod\xc4\x97l apsaugo krovin\xc4\xaf nuo dr\xc4\x97gm\xc4\x97s kondensacijos ir krovinio gedimo. Ir yra pakankamai tvirtas, kad atlaikyti krovimo darbus. D\xc4\x97l tos pa\xc4\x8dios prie\xc5\xbeasties burlap\xc4\x85 naudodavo kaip priemon\xc4\x99 stingstan\xc4\x8diam betonui u\xc5\xbedengti._NEWLINE_D\xc4\x97l grubumo \xc5\xa1iais laikais i\xc5\xa1 burlapo nesiuva drabu\xc5\xbei\xc5\xb3. Ta\xc4\x8diau d\xc4\x97l grubumo burlapas \xc4\xafgijo religin\xc4\x99 prasm\xc4\x99\xc2\xa0\xe2\x80\x93 i\xc5\xa1 burlapo siuva mar\xc5\xa1kinius a\xc5\xa1utines._NEWLINE_D\xc4\x97l tvirtumo, akytumo, neblizgaus pavir\xc5\xa1iaus burlapas naudojamas gili\xc5\xb3 gamyboje. Antrojo pasaulinio karo metais i\xc5\xa1 burlapo darydavo maskuojam\xc4\x85sias \xc5\xa1alm\xc5\xb3 apmautes. Kol nepasirod\xc4\x97 modernesni daugiaspalviai maskavimo tinklai su plastikiniais \xe2\x80\x9elapais\xe2\x80\x9c buvo gaminami dideli maskuojamieji tinklai, apsi\xc5\xabti burlapo skiaut\xc4\x97mis._NEWLINE_Burlap\xc4\x85 dailininkai neretai naudodavo tapybai vietoj drob\xc4\x97s.'